CELEX: 31983R2041
Language: mt
Date: 1983-07-22 00:00:00
Title: Commission Regulation (EEC) No 2041/83 of 22 July 1983 amending for the sixth time Regulation (EEC) No 2960/77 on detailed rules for the sale of olive oil held by intervention agencies

Avis juridique important

|

31983R2041

Official Journal L 200 , 23/07/1983 P. 0025 - 0025 Spanish special edition: Chapter 03 Volume 28 P. 0138  Portuguese special edition Chapter 03 Volume 28 P. 0138  Finnish special edition: Chapter 3 Volume 16 P. 0159  Swedish special edition: Chapter 3 Volume 16 P. 0159 

IR-REGOLAMENT TAL-KUMMISSJONI (KEE) Nru 2041/83tat-22 ta' Lulju 1983li jemenda għas-sitt darba r-Regolament (KEE) Nru 2960/77 dwar regoli dettaljati għall-bejgħ taż-żejt taż-żebbuġa f'idejn aġenziji ta' interventIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill Nru136/66/KEE tat-22 ta' Settembru 1966 dwar l-istabbiliment ta' organizzazzjoni komuni tas-suq taż-żjut u xaħmijiet[1], kif l-aħħar emendat bir- Regolament (KEE) Nru 1413/82[2], u partikolarment Artikolu 12(4) tiegħu,Billi Artikolu 13(1) tar-Regolament tal-Kummissjoni (KEE) Nru 2960/77[3], kif l-aħħar emendat bir-Regolament (KEE) Nru 1852/82[4], jiddisponi illi jekk iż-żejt taż-żebbuġa f'idejn l-aġenziji ta' intervent jinbiegħ dan għandu jiġi rtirat, skond il-kwalità assenjata lilu, fi żmien 40 jew 60 jum wara n-notifika tar-riżultat ta' sejħa għal offerti bl-appalt;Billi l-esperjenza uriet illi għal kwantitajiet illi jeċċedu t-3 000 tunnellata metrika l-operaturi qegħdin jiltaqgħu ma' problemi serji sabiex josservaw it-termini ta' żmien, u dan partikolarment fejn iż-żejt jiġi distribwit bejn bosta aġenziji ta' intervent; billi t-terminu ta' żmien għall-irtirar taż-żejt f'dan il-każ għandu jiġi mtawwal taħt ċerti kondizzjonijiet sabiex il-bejgħ permezz ta' intervent ikun jista' jsir kif għandu jkun;Billi l-miżuri previsti f'dan ir-Regolament huma konformi ma' l-opinjon tal-Kumitat ta' Ġestjoni għaż-Żjut u Xaħmijiet,ADOTTAT DAN IR-REGOLAMENT:Artikolu 1Artikolu 13(1) tar-Regolament (KEE) Nru 2960/77 huwa hawn sostitwit b'dan li ġej:1. Ix-xerrej għandu jirtira l-lott kollu assenjat. L-irtirar jista' jibda malli l-ammont proviżorju msemmi f'Artikolu 12(1) ikun tħallas u, fil-każ ta' bejgħ għall-esportazzjoni, malli l-garanzija msemmija f'Artikolu 12(3) tkun ingħatat.L-irtirar għandu jintemm mhux aktar tard mill-40 jum wara li l-informazzjoni msemmija fl-Artikolu 10 tkun riċevuta.Madankollu, fejn il-parti ikkonċernata tkun ġiet assenjata kwantità:- illi teċċedi l-1 000 tunnellata metrika iżda li ma teċċedix it-3 000 tunnellata metrika, l-irtirar għandu jintemm sa mhux aktar mis-60jum wara r-riċeviment ta' l-informazzjoni,- illi teċċedi t-3 000 tunnellata metrika, l-irtirar għandu jintemm sa mhux aktar tard mid-90 jum wara r-riċeviment ta' l-informazzjoni, sakemm kwantità ta' mill-inqas 3 000 tunnellata metrika tkun irtirata sa mhux iktar tard minn 60 jum wara r-riċeviment ta' l-informazzjoni.'Artikolu 2Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fit-22 ta' Lulju 1983.Għall-KummissjoniPoul DALSAGERMembru tal-KummissjoniProofread by Stephen Zammit[1] ĠU Ċ 172, tat-30.9.1966, p. 3025/66.[2] ĠU L 162, tat-12.6.1982, p. 6.[3] ĠU L 348, tat-30.12.1977, p. 46.[4] ĠU L 203, ta' l-10.7.1982, p. 17.